XO จัดประชุม Town Hall เปิดวิสัยทัศน์ผู้บริหาร-พนักงาน
XO จัดประชุม Town Hall เล่าสู่กันฟัง ซีซั่น 2 ตอกย้ำวิสัยทัศน์การบริหารธุรกิจในปี 2564 และสนับสนุนองค์กรให้ปลอดภัย ภายใต้สโลแกน “การฉีดวัคซีนคือทางออกที่ดีสุด”
24 ส.ค. 2564

คุณจิตติพร จันทรัช และ คุณวาสนา จันทรัช กรรมการผู้จัดการ พร้อมทั้ง คุณเกศรา กาญจนวสะ ผู้จัดการฝ่ายบุคคล บริษัท เอ็กโซติค ฟู้ด จำกัด (มหาชน) หรือ XO ได้จัดกิจกรรม XO Town Hall Live ตอบรับนิวนอร์มอลในการสื่อสารประจำปีระหว่างผู้บริหาร และพนักงาน เพื่อเว้นระยะห่างทางสังคม และป้องกันการติดเชื้อในช่วงที่มีการแพร่ระบาดของโรคโควิด-19
อย่างไรก็ดี XO ได้ตอกย้ำวิสัยทัศน์การบริหารธุรกิจในปี 2564 และสนับสนุนองค์กรให้ปลอดภัย ภายใต้สโลแกน “การฉีดวัคซีนคือทางออกที่ดีสุด” นอกจากนี้ บริษัทฯ ยังเปิดช่วงการแลกเปลี่ยนระหว่างผู้บริหารและพนักงาน พร้อมจัดกิจกรรมให้พนักงานชิงรางวัลทองคำและของรางวัลอื่นๆ รวมมูลค่ากว่า 1 แสนบาท เป็นขวัญกำลังใจภายใต้สถานการณ์การแพร่ระบาด แต่การดำเนินกิจกรรมยังคงบรรยากาศความสนุกสนานและมีประสิทธิภาพเช่นเดิม